མཁར་ཆེན་དཔལ་གྱི་དབང་ཕྱུག་གི་རྣམ་འཕྲུལ་གཏེརི་སྟོན་མ་ཏི་རཏྣ་ནི།མདོ་སྐད་རྟ་ཤེལ་གཉིས་ཀྱི་མཚམས་ཞིག་ཏུ་སྐུ་འཁྲུངས་པར་གྲགས།ཤེལ་ཁོག་པ་ཐང་ཤིང་གི་གནས་སིནྡྷུ་རའི
ཆུ་ནས་བདུད་འདུལ་དག་མོའི་ཆོས་སྐོར་དང་གཞན་ཡང་བླ་སྒྲུབ་ཀྱི་སྐོར་སོགས་སྤྱན་དྲངས།དེང་སང་ཡང་དགོན་གནས་དང་ཆོས་བརྒྱད་དར་བ་ཡོད།།གཏེར་སྟོན་འདི་སྐུ་ཚེ་སྔ་མའི་རྟེན་འབྲེལ་ཞིག་གིས་ཕྱག་རྫས
བཀྲེས་པོ་ལས་མེད་པར།གུ་རུ་རིན་པོ་ཆེར་གསོལ་བ་བཏབ་པས།ཤར་བཞག་ར་དཀར་མོར་གསེར་དྲིལ་རྒྱབ་གཅིག་གཏེར་འདོན་རྒྱུ་ཡོད་པའི་ལུང་བསྟན་བྱུང་།གཏེར་འདོན་དུ་བྱོན་པས་ལ་ཆའི་དྲེའུ་
ཆུང་ངུ་ཞིག་གི་རྒྱབ་གཡས་གཡོན་དུ་གསེར་སྲན་འབྲུ་ཕྱེད་པ་ཙམ་རེ་ཡོད་པ་ཞིག་བྱུང་།དེ་ཉིད་གཡང་རྟེན་དུ་བཟུང་ནས་གཏེར་སྒྲུབ་མཛད་ན་གསེར་དྲིལ་རྒྱབ་གཅིག་གི་ཚོད་ཀྱི་ལོངས་སྤྱོད་དང་མཉམ་པར
འབྱུང་རྒྱུ་ལ།གཏེར་སྟོན་ཐུགས་ཡི་ཆད་དེ་ལོག་ལྟ་ཅུང་ཟད་སྐྱེས་པས་རྟེན་འབྲེལ་འཕྱགས་ཏེ་ལོངས་སྤྱོད་མ་བྱུང་བར་སྐུ་གཤེགས་ཟེར་བའི་ངག་སྒྲོས་སྣང་།རྣམ་ཐར་དང་ལོ་རྒྱུས་ཞིབ་པར་མ་མཇལ།།

བདུད་འདུལ་དྲུག་མོའི་ཆོས་སྐོར་ནི་མདོ་སྨད་ཕྱོགས་སུ་དར་རྒྱུས་ཆེ་ཞིང་།འདི་དང་བླ་མ་ཀུན་འདུས་ཡིད་བཞིན་ནོར་བུའི་དབང་ལུང་བདག་གིས་ཀྱང་ནོས་པའོ།།